《宝光寺同门生辈一首》
明代·黄省曾

草暗芳阶色，风回绮树光。五霞薰席暑，一雨荐杯凉。

酒意添山老，云心切向长。吾徒有朱凤，竹下任留将。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。